כן.
בלידות רבות מוסבר ליולדת בתחילת תהליך הלידה או במהלכו על האפשרות לבצע ניתוח קיסרי, למשל בשל ניתוח קיסרי בלידה קודמת, אולם יש הבדל משמעותי בין הסבר לגבי אפשרות זו לבין צורך דחוף רפואי לבצע ניתוח קיסרי במקרה של סימני מצוקה בעובר.
הסבר ליולדת לגבי האפשרות לבצע ניתוח קיסרי כאשר מצב העובר תקין ואין כל סימני מצוקה אין בו די, אם בהמשך מהלך הלידה נראים במוניטור סימני מצוקה של העובר והלידה אינה מתקדמת כנדרש.
במקרה כזה על הצוות הרפואי לזהות את המצב הדחוף, להסביר במהירות ובאופן חד משמעי ליולדת על הסיכון שנוצר לעובר בשל המצוקה העוברית, לקבל את הסכמתה של היולדת לניתוח קיסרי דחוף ולחלץ את העובר בניתוח קיסרי מהיר ללא עיכובים.
זיהוי מאוחר של סימני המצוקה העוברית או פעולה מאוחרת מדי לחילוץ העובר שיגרמו לנזק נוירולוגי לעובר, יכולים להוות בסיס לתביעת רשלנות רפואית.